Jan Fedder

Jan Fedder (* 14. Januar 1955 in Hamborg; † 30. Dezember 2019 ok dor) weer en düütschen Schauspeler.

Upwussen is he as Söhn van en Kneipenbesitter un en Danzdeern up St. Pauli. Ok wenn sien Öllern uppasst hebbt, dat he nich in slecht Sellschopp keem, harr he af un an ok mit de Polizei to doon.

Mit 10 Johr hett he mit Schauspeelünnerricht anfungen un hett up Theater-Böhnen, aver ok in Films mitspeelt. Eegentlich hett he Speditschoonskoopmann lehrt, man sien Leevdaag nich in düsse Beroop arbeit. He hett toletzt up en Buernhoff in Sleswig-Holsteen leevt, woneem he ole Autos, Treckers un sowat sammeln dee.

Sien eerste grote Filmrull weer in de Film Das Boot, wo he Pilgrim spelen de. Siet 1990 is he bi de Fernsehserie Großstadtrevier de Polizist Dirk Mathies. Dormit is he in Noorddüütschland düchtig bekannt wurrn. Bi de Serie Nües ut Büttenwarder speel he ok noch de Figur Kurt Brakelmann, de anner Hööftrull speel Peter-Heinrich Brix as Arthur Tönsen. As „Sympathiedreegers för Plattdüütsch“ weern de beiden Schauspelers in’t Johr 2010 mit den Literaturpries vun de Stadt Kappeln uttekent.Stadt Kappeln Brix speel bobento bi’t Großstadtrevier mit.

Nebenbi sing Fedder bi de Grupp Big Balls un he weer ok al Synchroonsnacker.

 Filmografie (Utwahl) 
 Johr Titel 1980 Geteilte Freude, Feernsehn 1981 Das Boot 1984 Der Sohn des Bullen 1984 Keine Zeit für Tränen – Der Fall Bachmeier 1987 Jacob hinter der blauen Tür 1988 Der Experte 1989 Singles, Feernsehn 1990 Werner – Beinhart!, Stimm 1993 Verlassen Sie bitte Ihren Mann! 1999 Der Hochstapler, Feernsehn 2006 Der Mann im Strom, Feernsehn 2008 Insel des Lichts, Feernsehn 2008 Das Feuerschiff, Feernsehn 2008 U-900 2009 Meine Tochter und der Millionär, Feernsehn 2009 Soul Kitchen 2010 Die Auflehnung, Feernsehn 2012 Der Hafenpastor, Feernsehn 2013 Ohne Gnade! 2015 Der Hafenpastor und das graue Kind, Feernsehn 1987-2018 Großstadtrevier, Feernsehreeg 1997-2018 Nües ut Büttenwarder, Feernsehreeg

 Weblenken 

 Enkeld Nahwiesen 

Kategorie:Mann
Kategorie:Hamborg
Kategorie:Schauspeler
Kategorie:Synchroonsnacker
Kategorie:Hoochdüütsch
Kategorie:Plattdüütsch
Kategorie:Boren 1955
Kategorie:Storven 2019
Kategorie:Börger von Düütschland